NÓTAN - uppskeruhátíð tónlistarskóla fagnar 10 ára afmæli sínu í ár en Nótan var fyrst haldin árið 2010 og hefur verið árlegur viðburður síðan . Haldið verður upp á afmælið með pomp og pragt í Hörpu sunnudaginn 29. mars 2020 . Tónleikaröð – Eldborg Í Eldborg verður boðið upp á röð tónleika frá kl. 11:00 til 15:00 þar sem fram koma tónlistarnemendur hvaðanæva af landinu , á öllum aldri og öllum stigum tónlistarnámsins . Á afmælisárinu er sjónum sérstaklega beint að samspili og því hafa hverskonar hljómsveitar - og / eða hópatriði fengið boðskort í afmælisveisluna ! Tónlistarsmiðjur Samhliða tónleikaröðinni fara fram tónlistarsmiðjur í austurhlið Hörpu þar sem þátttakendur skapa og æfa sérstakt tónverk í tilefni 10 ára afmælisins en verkið verður flutt á lokaathöfn afmælishátíðarinnar kl. 16:00 í Eldborg . Gunnar Ben , dósent og fagstjóri skapandi tónlistarmiðlunar í Listaháskóla Íslands , mun stýra tónverkasmíðinni . Konsertveisla – Hörpuhorn Í samstarfi Nótunnar og Sinfóníuhljómsveitar áhugamanna verða sérstakir konserttónleikar í Hörpuhorni á 2. hæð þar sem tónlistarnemendur , sem hafa áhuga á að spila einleik með Sinfóníuhljómsveit áhugamanna , munu stíga á stokk og flytja konsertkafla ( eða sambærilegt verk ) . Oliver Kentish , stjórnandi hljómsveitarinnar , mun velja þá heppnu úr hópi flytjenda sem fá að leika einleik með hljómsveitinni á næsta starfsári hennar . Lokaathöfn afmælishátíðar – Eldborg Með lúðrakalli Nótunnar „ NótutóN “ - i verður blásið til lokaathafnar afmælishátíðarinnar í Eldborg kl. 16:00 þar sem Sinfóníuhljómsveit tónlistarskólanna mun koma fram , afmælisbarnið ávarpað og sjóðheitt afmælistónverk Nótunnar frumflutt af þátttakendum ! • Röð tónleika í Eldborg – kl. 11:00 - 15:00 • Konsertveisla í Hörpuhorni – kl. 11:00 - 14:00 • Tónlistarsmiðjur í Austurhlið – kl. 11:00 - 16:00 • Lokaathöfn afmælishátíðar í Eldborg – kl. 16:00 - 17:00